62020CO0316_INF
Rješenje Suda (deveto vijeće) od 26. studenoga 2020. –SATA International – Azores Airlines
(predmet C-316/20)
„Zahtjev za prethodnu odluku – Članak 99. Poslovnika Suda – Zračni prijevoz – Uredba (EZ) br. 261/2004 – Opća pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku – Članak 3. stavak 3. – Područje primjene – Isključenost – Putnici koji putuju besplatno ili po umanjenoj tarifi koja nije izravno ili neizravno dostupna javnosti”
Promet – Zračni prijevoz – Uredba br. 261/2004 – Opća pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku – Područje primjene – Putnici koji putuju besplatno ili po umanjenoj tarifi koja nije izravno ili neizravno dostupna javnosti – Isključenost
(Uredba br. 261/2004 Europskog parlamenta i Vijeća, čl. 3. st. 3.)
(t. 14.-19. i izreka)
Izreka
Članak 3. stavak 3. Uredbe (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku te o stavljanju izvan snage Uredbe (EEZ) br. 295/91 treba tumačiti na način da se ta uredba ne primjenjuje na putnika koji putuje na temelju karte po povlaštenoj tarifi koju je izdao zračni prijevoznik u okviru sponzorstva događaja, a čije je korištenje ograničeno na određene osobe i čije izdavanje pretpostavlja prethodno pojedinačno odobrenje tog zračnog prijevoznika.